tartuNLP/wikipedia-smugri-20251201 huggingface dataset:
Carl Friedrich Goerdeler

Carl Friedrich Goerdeler (31. heinäkuuta 1884 – 2. helmikuuta 1945) oli saksalainen poliitikko, tohtori ja tunnettu natsien vastustaja. Hän oli Leipzigin pormestari vuosina 1930–1937 ja heinäkuun salaliiton jäsen sekä salaliittolaisten ehdokas Saksan uudeksi valtakunnankansleriksi Adolf Hitlerin suunnitellun salamurhan jälkeen. Murhayrityksen epäonnistuttua heinäkuussa 1944 Goerdeler vangittiin ja tuomittiin kuolemaan. Hänet hirtettiin Plötzenseen vankilassa vuonna 1945.
Monet pitivät Goerdeleria natsijohdon vastaisen maanalaisen vastarinnan johtajana. Hän oli konservatiivinen liberaali sekä läheisessä yhteydessä Kreisaun piiriin ja muihin vastarinnan keskushenkilöihin, kuten Ulrich von Hasselliin ja Johannes Popitziin. Hänen vaikutusvaltansa vastarinnassa kuitenkin vaihteli vuosien varrella.
Goerdeler toimi Leipzigin pormestarina 1930–1937. Huolimatta omasta isänmaallisuudestaan ja kansallismielisyydestään hän vastusti Hitleriä ja natseja. Hän oli vastustanut näitä jo Hitlerin valtaannousun yhteydessä 1933, ja oli kieltänyt muun muassa hakaristilipun nostamisen kaupungintalolla sekä pyrkinyt suojelemaan juutalaisia liikkeenharjoittajia natsien vainoilta. Toisen maailmansodan aikana hän pyrki muodostamaan upseeriston keskuuteen liittoutumaa, joka voisi painostaa Hitlerin eroamaan.
Dahae

Dahae (, ) oli muinainen skyyttiläinen heimo, joka eli nykyisen Kazakstanin alueella.
Kserkses I kukisti ja liitti heidät Persian valtakuntaan. Heimon jousin varustetut ratsumiehensä olivat kuuluisia. Kun Aleksanteri Suuri hyökkäsi Persiaan, heimo tuki Dareios III:a. Darioksen kuoltua he tukivat Bessosta ja Spitamenesta. Myöhemmin heidän ratsuväkensä kuitenkin liittyi Aleksanteriin ja seurasi tämän mukana Intian sotaretkellä.
Ulrich von Hassell

Ulrich von Hassell (12. marraskuuta 1881 – 8. syyskuuta 1944) oli saksalainen diplomaatti. Hän työskenteli vuosikymmeniä Saksan ulkoministeriön palveluksessa ja toimi Saksan Italian-suurlähettiläänä vuosina 1932–1938. Toisessa maailmansodassa hän otti osaa Adolf Hitlerin vastaisten ryhmien toimintaan ja toimi niiden yhteyshenkilönä. Hänet teloitettiin heinäkuun 20. päivän salaliiton jälkeen, vaikka hän ei itse ottanut osaa salaliittoon.
Elämäkerta.
Ulrich von Hassell syntyi Anklamissa Pommerissa 12. marraskuuta 1881. Hänen vanhempansa olivat everstiluutnantti Ulrich von Hassell ja Margarete von Stoss. Hän opiskeli lakia ja taloustiedettä Lausannen ja Tübingenin yliopistoissa. Vuonna 1909 hän aloitti uransa diplomaattina. Kaksi vuotta myöhemmin hänestä tuli Saksan varakonsuli Genovassa Italiassa.
Von Hassell otti osaa ensimmäiseen maailmansotaan ja haavoittui vakavasti Marnen taistelussa vuonna 1914.
Välittömästi ensimmäisen maailmansodan jälkeen von Hassell liittyi Saksalaiskansalliseen kansanpuolueeseen (DNVP). Hän työskenteli ulkoministeriön palveluksessa Barcelonassa, Roomassa, Kööpenhaminassa ja Belgradissa. Vuonna 1932 hänet nimitettiin Saksan Italian-suurlähettilääksi. Vuonna 1933 hän liittyi Saksan kansallissosialistiseen työväenpuolueeseen, vaikka olikin vuonna 1928 Hitlerin ensimmäistä kertaa tavatessaan todennut, että tämän valtaannousu merkitsisi Saksan tuhoa.
Von Hassell vastusti vuonna 1937 antikomintern-sopimusta, ja hänet erotettiin seuraavana vuonna suurlähettilään tehtävästä. Hän pysyi kuitenkin ulkoministeriön palveluksessa.
Toisen maailmansodan alettua von Hassell toimi maan johtajaa Adolf Hitleriä vastustavien ryhmien välisten yhteyksien neuvottelukanavana. Hänen kauttaan Carl Friedrich Goerdelerin, Ludwig Beckin ja Helmuth James von Moltken johtamat ryhmät kävivät neuvottelujaan. Alkuvuonna 1940 hän oli osallisena laatimassa niin sanottua Arosan muistiota yhdessä Beckin, Goerdelerin ja Johannes Popitzin kanssa. Muistio käsitteli Saksan hallituksen vastaista toimintaa, ja se oli tarkoitettu brittiläiselle diplomaatille lordi Halifaxille. Von Hassell luovutti sen brittiläiselle kontaktilleen Arosassa Sveitsissä 23. helmikuuta 1940.
Von Hassell ei ottanut osaa heinäkuun 20. päivän salaliittoon, mutta salaliittolaiset olivat suunnitelleet hänestä maan uutta ulkoministeriä. Salaliiton epäonnistuttua hänet kuitenkin pidätettiin yhdeksän päivää myöhemmin. Hän joutui 6. syyskuuta Roland Freislerin johtamaan kansantuomioistuimeen, joka tuomitsi hänet kuolemaan 8. syyskuuta 1944. Hänet teloitettiin Plötzenseen vankilassa välittömästi tämän jälkeen.
Perhe.
Suuramiraali Alfred von Tirpitz oli von Hassellin appi. Von Hassell avioitui tämän vanhimman tyttären Ilsen kanssa vuonna 1911. ja myöhemmin kirjoitti appensa elämäkerran. Pariskunta sai neljä lasta, joista yksi oli suurlähettiläs Wolf-Ulrich von Hassell.
Teologiska fakulteten, Åbo Akademi

Teologiska fakulteten vid Åbo Akademi oli teologinen tiedekunta Turun Åbo Akademilla. Tiedekunta perustettiin lähinnä lahjoitetuin varoin vuonna 1924 ja oli ainoa teologinen tiedekunta Suomessa, jonka opetuskielenä käytetään ruotsia. 
Åbo Akademin teologisessa tiedekunnassa saattoi erikoistua seitsemälle eri alalle:
Tiedekunnalla oli myös yhteistyötä Åbo Akademin humanistisen tiedekunnan kanssa, jonka kautta pystyi opiskelemaan uskontotiedettä. Tälläkin aineella oli oma professorinsa.
Hallintouudistuksessa 2010 tiedekunta menetti itsenäisyytensä ja siitä tuli osa isompaa tiedekunta-aluetta. Lopullisesti teologinen tiedekunta lakkautettiin vuonna 2015 ja se yhdistettiin osaksi uutta Humanististen tieteiden, psykologian ja teologian tiedekuntaa.
Friedrich Olbricht

Friedrich Olbricht (4. lokakuuta 1888 – 21. heinäkuuta 1944) oli saksalainen jalkaväenkenraali ja heinäkuun 20. päivän salaliiton jäsen.
Olbricht syntyi Leisnigissä Saksissa vuonna 1888. Hän osallistui ensimmäiseen maailmansotaan luutnanttina.
Toisessa maailmansodassa Olbricht otti aluksi osaa Puolan offensiiviin Saksan 24. jalkaväkidivisioonan komentajana. Vuonna 1944 hän oli Saksan Kotiarmeijan huolto-osaston päällikkö ja kotiarmeijan komentajan kenraali Friedrich Frommin apulainen. Hän osallistui heinäkuun 20. päivän salaliittoon. Olbricht tällöin oli kenraali Höpnerin kanssa sotaministeriössä valmiina ottamaan vallan käsiinsä. He eivät tienneet onnistuiko attentaatti Hitleriä vastaan. Lopulta he aloittivat operaation, ja Olbricht pidätti kenraali Frommin. Kun tieto Hitlerin selviämisestä tuli, Fromm sai pidättäjät vaihtamaan puolta ja Olbricht vangittiin. Hänet teloitettiin yhdessä Claus von Stauffenbergin, Werner von Haeftenin ja Albrecht Mertz von Quirnheimin kanssa Bendlerblockin sisäpihalla Berliinissä 21. heinäkuuta 1944.
Henning von Tresckow

Henning Hermann Robert Karl von Tresckow (10. tammikuuta 1901 – 21. heinäkuuta 1944) oli saksalainen kenraalimajuri, joka osallistui Adolf Hitlerin murhaamista yrittäneisiin salaliittoihin toisen maailmansodan aikana. 
Von Treschkow syntyi Magdeburgissa Preussissa aatelisperheeseen. Ensimmäisen maailmansodan länsirintamalla hän taisteli yhtenä nuorimmista luutnanteista. Toisessa maailmansodassa hän otti osaa Puolan offensiiviin jalkaväkidivisioonan esikuntapäällikkönä. Myöhemmin hän palveli Valko-Venäjällä 2. armeijan esikuntapäällikkönä. 
Von Treschkow oli Hitlerin vastustaja. Hän asetti maaliskuussa 1943 yhdessä Fabian von Schlabrendorffin kanssa rintamalla vierailleen Hitlerin lentokoneeseen pommin, joka ei kuitenkaan räjähtänyt. Salaliittolaiset onnistuivat peittämään jälkensä hakemalla räjähtämättömän pommin pois. Hän otti osaa myös heinäkuun 20. päivän salaliittoon, joka tiivistyi Claus von Stauffenbergin pommiattentaattiyritykseen Hitlerin päämajassa 1944. Kun von Treschkow kuuli Hitlerin selvinneen murhayrityksestä, hän surmasi itsensä menemällä keskelle neuvostotykistön tulitusta lähellä Białystokia Ostrowissa. Hänet haudattiin kotiinsa. Kun natsit saivat selville hänen osallisuutensa salaliittoon, ruumis kaivettiin ylös ja hävitettiin polttamalla Sachsenhausenin keskitysleirin krematoriossa.
Kristuksen kirkastumisen katedraali (Pietari)

Kristuksen kirkastumisen katedraali () on myöhäisklassismia edustava ortodoksinen kirkkorakennus Pietarissa Venäjällä. Se sijaitsee Preobraženskaja-aukiolla Liteinyin kaupunginosassa.
Kirkko on rakennettu alun perin vuosina 1743–1754. Keisarinna Elisabetin määräyksestä arkkitehti P.A. Trezzini suunnitteli yhden kupolin asemasta viisi kupolia ja toi näin perinteisen venäläisen kirkkorakennustyypin Pietarin maaperälle. Vuoden 1825 tulipalossa tuhoutuneen kirkon korjasi vuosina 1827–1829 arkkitehti Vasili Stasov. Korjaustyön yhteydessä kirkko muutettiin empiretyyliseksi. Sotilaskirkkona toimineen rakennuksen luonnetta korostaa sotasaaliiksi saaduista turkkilaisista tykinputkista koostuva aita.
Kristuksen kirkastumisen katedraali on yksi harvoista Pietarin kirkkorakennuksista, joka toimi kirkkona koko neuvostoajan. Sen vieressä sijaitsee 2000-luvun alussa rakennettu Suomen Pietarin pääkonsulaatin kansliarakennus.
Spasskin pogosta

Spasskin pogosta () oli 1400-1600-luvuilla Inkerin Pähkinälinnan lääniin kuulunut pogosta, joka käsitti Nevan pohjoisrannan ja osan sen etelärannasta. Pohjoisessa Spasskin pogosta rajoittui Korpiselän ja Kelton pogostoihin ja etelässä Inkereen pogostaan.
Vuoden 1499/1500 Novgorodin Vatjan viidenneksen verokirjan mukaan pogostan seurakuntakirkkona toimi Pähkinälinnan Vapahtajan eli Spasskin kirkko. 1600-luvulla seurakunnan Kristuksen kirkastumisen kirkko sijaitsi nykyisen Pietarin alueella Smolnan paikalla Nevanlinnan kaupunkia vastapäätä. Vuosisadan loppupuolella kirkonkylän nimeksi tuli "Vuoronpuoli", joka on väännös aikaisempien asukkaiden lisänimestä "Vorobjov".
Erich Fellgiebel

Erich Fellgiebel (4. lokakuuta 1886 – 4. syyskuuta 1944) oli saksalainen kenraali toisessa maailmansodassa. Fellgiebel osallistui heinäkuun 20. päivän salaliittoon.
Hän oli syntynyt Pöpelwitzissä Breslaun lähellä Sleesiassa. Ensimmäisessä maailmansodassa hän kuului Saksan keisarikunnan armeijan yleisesikuntaan. Toisessa maailmansodassa hänet ylennettiin maavoimien viestijoukkojen kenraaliksi () vuonna 1940. Hän oli Saksan armeijan viestijoukkojen päällikkönä ().
Fellgiebel otti osaa Adolf Hitlerin vastaiseen salaliittoon vuonna 1944. Attentaatin epäonnistuttua hän joutui vangituksi Hitlerin Itä-Preussin päämajassa Sudenpesässä. Roland Freislerin johtama kansantuomioistuin tuomitsi hänet 4. syyskuuta 1944 kuolemaan ja hänet hirtettiin samana päivänä Plötzenseen vankilassa.
Guido Westerwelle

Guido Westerwelle (27. joulukuuta 1961 Bad Honnef, Länsi-Saksa – 18. maaliskuuta 2016) oli saksalainen poliitikko, joka toimi vuosina 2001–2011 Vapaan demokraattisen puolueen (FDP) puoluejohtajana. Westerwelle oli ensimmäinen avoimesti homoseksuaali ministeri Saksan hallituksessa. Hän toimi ulkoministerinä 2009–2013 ja vuoteen 2011 myös varakanslerina.
Westerwelle valmistui lukiosta vuonna 1980 ja opiskeli vuosina 1980–1987 lakia Bonnin yliopistossa. Lakitieteen tohtoriksi hän valmistui vuonna 1994 Hagenin yliopistossa. Liittopäiville Westerwelle valittiin 1996.
Avoimesti homoseksuaali Westerwelle seurusteli kölniläisen liikemiehen Michael Mronzin kanssa. Ensimmäistä kertaa hän esiintyi miesystävänsä kanssa yhdessä virallisessa tilaisuudessa 20. heinäkuuta 2004 Angela Merkelin 50-vuotissyntymäpäivillä.
Westerwelle herätti vuoden 2009 vaalien jälkeen huomiota kieltäytymällä vastaamasta englanniksi BBC:n toimittajan esittämään kysymykseen. Westerwelle perusteli kantaansa sillä, että hänen mielestään virallisissa tilaisuuksissa Saksassa tulisi puhua saksaa ja saksalaisten ei tulisi hävetä äidinkieltään.
Westerwelle erosi Vapaan demokraattisen puolueen johdosta vuonna 2011 laskeneiden kannatuslukujen vuoksi. Hän jätti samalla myös varakanslerin tehtävät.
Westerwellen kerrottiin sairastuneen leukemiaan kesäkuussa 2014. Westerwelle kuoli maaliskuun 18. päivänä 2016 Kölnin yliopistollisessa sairaalassa
Werner von Haeften

Werner Karl von Haeften (9. lokakuuta 1908 Berliini – 21. heinäkuuta 1944 Berliini) oli saksalainen yliluutnantti toisen maailmansodan aikana. Haeften työskenteli ensin pankissa ja opiskeli sitten lakia Hampurissa. Toisessa maailmansodassa hän liittyi Wehrmachtiin ja haavoittui itärintamalla. Toivuttuaan vammoistaan Haeftenista tuli Claus von Stauffenbergin adjutantti ja heinäkuun 20. päivän salaliiton jäsen. Hän oli Stauffenbergin mukana Sudenpesässä, kun tämä laittoi pommisalkun kokouspöydän alle. Salaliiton epäonnistuttua Haeften vangittiin Berliinissä. Hänet teloitettiin ampumalla yhdessä Stauffenbergin kanssa. Hänen salaliittoon osallistunut veljensä Hans Berndt von Haeften puolestaan hirtettiin Plötzenseen vankilassa. Myös Haeftenien sukulaisia rangaistiin veljesten osallisuudesta natsien vastaiseen salaliittoon.
Albrecht Mertz von Quirnheim

Albrecht Ritter Mertz von Quirnheim () oli saksalainen upseeri toisessa maailmansodassa.
Ura.
Mertz von Quirnheim liittyi Reichswehriin vuonna 1923. Toisen maailmansodan alussa Mertz von Quirnheim palveli Wehrmachtin esikuntaupseerina. Hänestä tuli lopulta Saksan 24. jalkaväkidivisioonan esikuntapäällikkö itärintamalla ja ylennettiin everstiksi 1943. Hän otti osaa heinäkuun 20. päivän salaliittoon ja joutui sen epäonnistuttua kenraali Friedrich Frommin vangitsemaksi. Mertz von Quirnheim teloitettiin ampumalla yhdessä Claus von Stauffenbergin ja eräiden muiden salaliittolaisten kanssa.
Chișinăun kansainvälinen lentoasema

Chișinăun kansainvälinen lentoasema (IATA: RMO, ICAO: LUKK) on 13 kilometriä pääkaupunki Chișinăun keskustasta kaakkoon sijaitseva Moldovan suurin lentoasema. Sen terminaali rakennettiin vuonna 1970, ja sitä laajennettiin vuonna 2000. Kiitotien pituus on 3 590 metriä.
Chișinăusta lähtee lentoja Kreikkaan, Romaniaan, Unkariin, Saksaan, Turkkiin, Kyproksen tasavaltaan, Portugaliin, Englantiin, Espanjaan, Italiaan, Venäjälle, Ranskaan, Tšekkiin, Latviaan, Israeliin ja Itävaltaan. Matkustajamäärä romahti Neuvostoliiton hajottua. Vuonna 2003 lentokentän kautta kulki 341 585 matkustajaa. Vuonna 2008 jo yli 800 000 matkustajaa kulki kentän kautta. Vuonna 2013 matkustajamäärä oli jo 1 321 362. Vuonna 2018 kenttää käytti 2 828 626 matkustajaa. 
Eniten lentomatkoja tehtiin vuonna 2013 Moskovaan (28 % lennoista), Istanbuliin (12 %), Antalyaan (9 %), Müncheniin (6 %), Veronaan (6 %), Wieniin (5 %), Roomaan (4 %) ja Milanoon (4 %).
Lentokentän IATA-koodi oli aiemmin KIV, joka oli johdettu kaupungin venäjänkielisestä nimestä Kišinjov. Lentokenttäkoodiksi vaihdettiin 18.1.2024 alkaen RMO (sanoista Republic of Moldova)
Moldavian Airlines

Moldavian Airlines oli vuonna 1994 perustettu moldovalainen lentoyhtiö. Se lensi reittilentoja Chișinăun kansainväliseltä lentoasemalta Budapestiin ja Timișoaraan, tilauslentoja myös moniin muihin kohteisiin. 
Laivasto.
Vuonna 2008:
Tanjung Pinang

Tanjung Pinang eli Tanjungpinang on Riausaarten provinssin pääkaupunki ja kauppasatama Indonesiassa. Se sijaitsee Bintanin saarella. Tanjung Pinangissa asui vuoden 2019 arvion mukaan 213 645 asukasta. Sieltä on lautta- ja pikaveneyhteydet Batamiin, Singaporeen (40 km) ja Johor Bahruun. Kaupunki on myös kansainvälisen liikenteen satama.
Salomoninlurikki

Salomoninlurikki ("Charmosyna margarethae") on Melanesiassa elävä kaijalaji.
Lajin aiempi nimi oli salomonsaartenlurikki, nykyisen suomenkielisen nimensä se sai vuonna 2006.
Koko ja ulkonäkö.
Salomoninlurikin pituus on 18–20 cm ja paino 40–60 g. Sen höyhenpuku on pääosin punainen. Siivet ja selkä ovat vihreät, päälaki on purppuranhohtavan musta, rinnassa ja yläselässä on keltainen, mustan rajaama raita, ja pitkähkön punaisen pyrstön kärki on keltainen. Nokka on oranssi, iiris oranssinkeltainen ja koivet oranssit. Naaras muistuttaa koirasta mutta sillä on keltaiset laikut yläperän sivuilla. Nuori yksilö on himmeämmän värinen.
Esiintyminen.
Salomoninlurikki elää kuudella saarella Salomonsaarilla ja Bougainvillessä Papua-Uusi-Guineassa. Populaation koko on arviolta alle 50 000 yksilöä. Laji on taantunut ja sitä uhkaavat lähinnä metsänhakkuut. Salomoninlurikki on lemmikkinä harvinainen, eikä sitä tiettävästi tavata Suomessa.
Elinympäristö.
Salomoninlurikit elävät enimmäkseen alavien maiden metsissä, savanneilla ja kookospalmuistutuksilla, paikoin vuoristossa 1 350 metrin korkeudelle. Yleensä ne liikkuvat puiden latvustoissa pareittain tai meluavina parvina, joissa voi olla jopa 40 yksilöä.
Ravinto.
Salomoninlurikit syövät siitepölyä, kukkia ja mettä.
Seychellien lyhytkarva

Seychellien lyhytkarva on uusi itämainen kissarotu. Siitä on olemassa myös puolipitkäkarvainen versio, Seychellien pitkäkarva. Yhdessä näistä roduista käytetään nimeä "Seychellois".
Alkuperä.
Seychellois-rodun alkuperä on Englannissa. Ensimmäiset rodun edustajat kasvatettiin 1980-luvulla Pat Turnerin Scintilla-kissalassa. Turner yritti yhdistää naamion, valkolaikun ja itämaisen tyypin, ja käytti kantakissoina kahta valkolaikkupersialaista ja kahta siamilaista. Jotkut ovat väittäneet, että kyseessä olisi ollut vahinkoastuminen.
Yhdysvalloissa taas yhdistettiin samoihin aikoihin siamilaisia ja amerikkalaisia lyhytkarvoja, ja tuloksena saatiin ensimmäiset bicolor-itämaiset. Myöhemmin valkolaikkujen kasvatuksessa on Euroopassa käytetty myös cornish rex-kissoja.
Peittyvä naamiotekijä on säilynyt mukana siamilaiskissojen käytöstä johtuen, ja niinpä valkolaikkuitämaisten pentueisiin on syntynyt myös naamiollisia pentuja. Nykyinen seycellois on sekoitus tätä kaikkea, mutta eniten niitä saadaan valkolaikkuitämaisten pentuissa.
Ulkonäkö.
Seychellois on naamiollinen, valkolaikkuinen itämainen kissa, jonka silmät ovat siniset. Naamiollisuus tarkoittaa sitä, että kissan pointit (sukat, häntä, naamio ja korvat) ovat tummemmat kuin vartalo. Tyyppi ja hyväksytyt värit ovat samat kuin siamilaisella ja balineesilla.
Luonne.
Seychellien kissat ovat luonteeltaan vilkkaita, sosiaalisia ja hellyydenkipeitä; niinpä ne nauttivatkin sylissä kehräämisestä ja kodin askareisiin osallistumisesta.
Paineilmasylinteri

Paineilmasylinterillä (pneumatiikkasylinteri) saadaan paineilman avulla aikaan mekaaninen liike, yleensä lineaariliike eteen ja taakse, mutta myös vääntösylintereitä valmistetaan. Yleisemmin sylintereiden ohjaus on toteutettu pneumatiikkaventtiileillä, joita ohjataan vipujen, painikkeiden tai ohjelmoitavien järjestelmien avulla. Sylinterit jaotellaan seuraavasti: 
Sylintereissä voi olla männänvarsi voiman siirtoon tai mäntä on magneettinen, jolloin sylinterin ulkopuolinen magneettinen kappale seuraa männän liikkeitä siirtäen liikevoimaa. 
Paineilmasylinterin liikenopeutta hidastetaan useimmiten rajoittamalla sylinteristä poistuvan ilman virtausta. Tällöin sylinterin sisällä paine pysyy korkeana ja liike on tasaista. Mikäli liikenopeutta hidastetaan rajoittamalla ilman virtausta sylinterin sisään, paine vaihtelee voimakkaasti sylinterin kuormituksen mukaan ja liike voi olla nykivää aiheuttaen vaaratilanteita tai osien tarpeetonta kulumista. Hydraulisissa sylintereissä rajoitustavan vaikutus ei ole yhtä selkeä, koska nesteiden kokoonpuristuminen on vähäisempää kuin kaasujen.
Jambi (kaupunki)

Jambi on kaupunki Indonesiassa. Se on Jambin provinssin pääkaupunki ja sijaitsee Sumatran saarella. Jambi on vilkas satamakaupunki Batang Hari -joen suulla ja öljyn ja kumin tuotannon keskus. Kaupungista on 26 kilometriä muinaisen Srivijayan kuningaskunnan merkittävän kaupungin Muaro Jambin raunioille. 
Jambin lähellä olevia kaupunkeja ja kyliä ovat Mendalo, Kinati, Padang, Tanjungjohor, Paalmerah, Muarakumpe .
Jambissa on 437 012 asukasta (2005).
Leonard H. Goldenson

Leonard H. Goldenson (7. joulukuuta 1905 Scottdale, Pennsylvania – 27. joulukuuta 1999) oli American Broadcasting Companyn pitkäaikainen johtaja.
Goldenson aloitti uransa Paramountilla vuonna 1933 tehtävänään Uuden-Englannin elokuvateattereiden uudelleenorganisointi. 28-vuotiaana hän oli edennyt vastaamaan Paramountin kaikista 1 700 elokuvateatterista. Kun vuonna 1948 Yhdysvaltain korkein oikeus määräsi elokuvastudiot luopumaan omista teattereistaan, Goldensonista tuli syntyneen United Paramount Theater -elokuvateatteriketjun pääjohtaja.
Vuonna 1951 United Paramount Theater fuusioitui taloudellisissa vaikeuksissa olleen American Broadcasting Companyn kanssa, joka tuolloin koostui ainoastaan viidestä televisioasemasta. Vuonna 1954 ABC solmi The Walt Disney Companyn kanssa yhteistyösopimuksen, jolla ABC:sta tuli ensimmäinen televisioverkko, joka teki yhteistyötä elokuvastudioitten kanssa. Goldensonin johdolla ABC:stä tuli myös merkittävä urheilutapahtumien televisioija. Hän oli ABC:n johdossa vuoteen 1986 saakka.
Goldensonilla on tähti Hollywood Walk of Famella ja hänet on nimetty Radio Hall of Fameen.
Bengkulu (kaupunki)

Bengkulu on kaupunki Sumatran saaren länsirannikolla Indonesiassa. Se on Bengkulun provinssin pääkaupunki. Bengkulussa asui vuoden 2015 väestönlaskennan mukaan 350 535 asukasta. Bengkulu oli aiemmin brittien varuskuntakaupunki, josta britit käyttivät nimeä Bencoolen.
Bad Honnef

Bad Honnef on kaupunki Saksassa. Se sijaitsee Reinin varrella lähellä Bonnia, Rhein-Sieg-Kreisin piirikunnassa Nordrhein-Westfalenin osavaltiossa. Osa Siebengebirge-vuoristosta sijaitsee kaupungin alueella. Vuoden 2022 lopussa kaupungissa oli 26 061 asukasta.
Silloisen Honnefin kaupungin alueelta löydettiin vuonna 1897 Drachenquelle-nimen saanut lähde, joka muutti perinteisen viininviljelykaupungin kylpyläkaupungiksi. Tästä kaupunki sai myös nimeensä kylpylää merkitsevän etuliitteensä.
Edesmennyt liittokansleri Konrad Adenauer vietti elämänsä viimeiset vuodet Bad Honnefissa. Lisäksi edesmennyt entinen Vapaan demokraattisen puolueen puheenjohtaja Guido Westerwelle oli kotoisin kaupungista.
HC La Chaux-de-Fonds

HC La-Chaux-de-Fonds on sveitsiläinen jääkiekkoseura. Seura pelaa maansa toiseksi korkeimmalla sarjatasolla Nationalliga B:ssä. Se on perustettu vuonna 1919. Seuran kotihalli on Patinoire des Mélèzes (7 200). 
Sveitsin mestaruudet se on saavuttanut vuosina 1968, 1969, 1970, 1971, 1972 ja 1973 sekä National League B:n mestaruudet vuosina 1955, 1965, 1996 ja 2000.
Joukkue kaudella 2025–2026.
"Lähde: EliteProspects"
Valmennus &amp; Joukkueenjohto.
"Lähde: EliteProspects"
Wii Speak

Wii Speak on Nintendon Wiille suunniteltu mikrofonilisälaite, joka mahdollistaa keskustelun toisten pelaajien kanssa lisälaitetta tukevissa peleissä. Se tuli markkinoille Euroopassa 5. joulukuuta 2008. Lisälaite kytketään konsoliin USB-liitännän kautta. Wii Speakin mukana tulee koodi, jolla voi ladata Wii Speak Channel -keskusteluohjelman Wii Shop Channel -verkkokaupasta. Lisälaitetta tukevat pelit , , NHL 2K10, NHL 2K11, The Conduit, Uno, NBA 2K10, NBA 2K11, Monster Hunter Tri, Tetris Party Deluxe, Jeopardy!, Wheel of Fortune ja Mix Superstar.
Arturo Maffei

Arturo Maffei (9. marraskuuta 1909 – 17. elokuuta 2006) oli italialainen yleisurheilija. Hänen päälajinsa oli pituushyppy.
Maffei sijoittui pituushypyssä viidenneksi Torinon EM-kilpailuissa 1934 tuloksella 712 cm. Berliinin 1936 olympialaisissa hän sijoittui jaetulle neljännelle sijalle uransa parhaalla tuloksella 773 cm; pronssimitalisti Naoto Tajima hyppäsi vain yhden senttimetrin pidemmälle. Pariisin EM-kilpailuissa 1938 Maffei saavutti hopeaa tuloksella 760,7 cm; hän hävisi Saksan Wilhelm Leichumille vajaat viisi senttimetriä.
Maffei paransi Italian ennätystä ensimmäisen kerran toukokuussa 1936 tuloksellaan 742 cm. Kesäkuussa hän kohensi ennätykseksi 750 cm. Hänen olympialaisissa hyppäämänsä tuloksen 773 cm on sittemmin katsottu syntyneen liian kovan myötätuulen avustamana. Vuonna 1938 hän paransi laillisissa oloissa syntynyttä ennätystään kesäkuussa tulokseen 757 cm ja syyskuussa EM-kilpailuissa tulokseen 760,7 cm. Viimeksi mainitun Italian ennätyksen rikkoi vasta lähes 20 vuotta myöhemmin Attilio Bravi, ja Maffein Berllinin-tuloksen pystyi italialaisista ylittämään Giuseppe Gentile vasta vuonna 1968. Miesten pituushypyn Italian mestaruuden Maffei voitti kahdeksan kertaa eli useammin kuin kukaan muu; hänen mestaruusvuotensa olivat 1930, 1932 sekä 1935–1940.
Luettelo suurimmista prominensseista

Tämä on luettelo suurimmista prominensseista.
Terminologia.
On olemassa erilaisia määritelmiä prominentille huipulle.
Lyhyesti: vuorelle A prominentti huippu voidaan löytää jakamalla tutkittava alue osiin piirtämällä valuma-alue jokaisen vuorta A suurempi prominenssisen huipun avainsolasta. Vuorelle A prominentti huippu on se, jonka alueella A sijaitsee.
"Ympäröivä prominentti" tai "saariprominentti" voidaan löytää seuraamalla korkeuskäyrää, joka sijaitsee vuori A:n avainsolan alapuolella ja valitsemalla se vuori, joka on korkein tällä alueella. Tämä on helpompi määrittää kuin edellinen vaihtoehto. Ongelmana seuraavat ei-intuitiiviset tulokset vuorille, joiden avainsolat ovat hyvin matalalla, kuten Jabal Shams (listalla sijalla 110).
Molemmissa tapauksessa tyypillisen korkean prominenssin vuoren, kuten Denalin, prominentti vuori sijaitsee hyvin kaukana itse kohteesta, joka kuvastaa huipun itsenäisyyttä.
Jos alla olevassa taulukossa on ilmoitettu vain yksi prominentti huippu, eri määritelmät antavat saman tuloksen. Jos prominentteja huippuja on kaksi, "prominentti huippu" on merkitty indeksillä "1" ja "ympäröivä prominentti" indeksillä "2".
Prominentti-sarakkeessa oleva merkintä KP tarkoittaa kyseisen saaren tai mantereen korkeinta pistettä.
125 suurinta prominenssia.
Tässä luetelluista huipuista eniten sijaitsee Kiinassa, 16. Seuraavina ovat Indonesia kolmellatoista ja Yhdysvallat kahdellatoista.
Muita huippuja.
Seuraavien huippujen luettelo ei ole täydellinen, mutta kaikki mainitut huiput ovat merkittäviä. Saarilla sijaitsevista huipuista harvat ovat luettelossa, koska niiden absoluuttinen korkeus ei ole yleensä kovin suuri. Monien kuuluisten tässä lueteltujen huippujen prominenssi on melko alhainen. Jos huipun prominenssi ylittää 1 500 metriä, sitä kutsutaan ultraksi.
Love in a Million Shades

Love in a Million Shades on Hanna Pakarisen 14. tammikuuta 2009 julkaistu neljäs sooloalbumi. Albumi nousi korkeimmillaan Suomen virallisen albumilistan seitsemännelle sijalle. Yhteensä listaviikkoja sille kertyi viisi. Albumia oli myyty heinäkuuhun 2009 mennessä noin 6 000 kappaletta.
Albumin ensimmäinen single ”Make Believe” 22. lokakuuta 2008. Toinen single ”Shout It Out Loud” sai ensisoittonsa The Voice-radiokanavan "Ensireaktio"-osiossa 16. joulukuuta 2008. Kolmas single ”Love in a Million Shades” oli alkuvuonna 2009 ensi-iltansa saaneen "Kielletty hedelmä" -elokuvan tunnuskappale. Neljäs ja samalla viimeinen single albumilta oli huhtikuussa 2009 ”Rescue Me”.
Bob Barr

Robert Laurence "Bob" Barr, Jr. (s. 5. marraskuuta 1948) on yhdysvaltalainen poliitikko, entinen liittovaltion syyttäjä sekä edustajainhuoneen aiempi jäsen. Hän edusti Georgian osavaltiota kongressissa republikaanina vuodesta 1995 vuoteen 2003. Barr oli USA:n libertaaripuolueen ehdokas vuoden 2008 presidentinvaaleissa. Barr saavutti valtakunnallista julkisuutta yhtenä silloisen presidentti Bill Clintonin julkisen kuulemisen pääjärjestäjistä niin sanotussa Lewinsky-jupakassa. Barr liittyi Libertarian Party -puolueeseen 2006 ja palveli sen kansallisessa komiteassa.
Barr esitteli vuonna 1996, kun Havaiji oli sallimassa homoavioliittoja, "Defense of Marriage Act" -lakiesityksen, joka määritteli avioliiton miehen ja naisen väliseksi ja kielsi osavaltioita nimittämästä muuta avioliitoksi. Vuonna 2009 Barr kirjoitti katuvansa lakia ja esitti sen kumoamista, koska se rikkoa osavaltioiden päätösvaltaa, eli federalismia.
EuroFloorball Cup 2007–2008

 
EuroFloorball Cup 2007–2008 oli järjestyksessään 15. salibandyn seurajoukkueiden Euroopan-mestaruusturnaus. Ne pelattiin 9.–13. tammikuuta 2008 Vantaalla. Miesten seurajoukkueiden mestaruuden voitti toisen kerran peräkkäin ruotsalainen AIK ja naisten mestaruuden toista kertaa peräkkäin sveitsiläinen UHC Dietlikon.
EHC Olten

EHC Olten on sveitsiläinen jääkiekkojoukkue Oltenista. Joukkue pelaa maan toiseksi korkeimmalla sarjatasolla Nationalliga B:ssä.
Joukkue kaudella 2025–2026.
"Lähde: EliteProspects"
Valmennus &amp; Joukkueenjohto.
"Lähde: EliteProspects"
Tino (etunimi)

Tino on miehen etunimi. Nimi on syntynyt lyhentymänä useita näin päättyvistä, varsinkin Italiassa yleisistä nimistä, joita ovat esimerkiksi "Albertino", "Constantino" ja "Valentino". Tinon nimipäivä kalenterissa on 14. helmikuuta samoin kuin Valentinin.
Digi- ja väestötietoviraston nimipalvelun mukaan nimi Tino on Suomessa helmikuuhun 2025 mennessä annettu 2 320 henkilölle.
Young-Sprinters HC

Young-Sprinters HC on sveitsiläinen jääkiekkojoukkue Neuchâtelista. Seura on perustettu vuonna 1932 nimellä Hockey Club Neuchâtel Young-Sprinters. Nykyään joukkue pelaa Sveitsin toiseksi korkeimmalla sarjatasolla National League B:ssä. 
Lokakuun 29. 2009 joukkueen hallitus ilmoitti taloudellisten ongelmien ajaneen seuran toiminnan loppumiseen. Samalla joukkue vetäytyi sarjatoiminnasta.
COST

COST (European Cooperation in Science and Technology) on eurooppalainen tutkijaverkosto. Se tarjoaa tutkimusryhmien yhteistyöhön liittyviä palveluita.
COSTissa toimii kerrallaan noin 200 verkostoa, joita tuetaan neljä vuotta. Vuosittain käynnistyy noin 50 uutta hanketta. COST ei rahoita tutkimuksia vaan ainoastaan tukee yhteistyötä. Aloitteet tulevat tutkijoilta, ja niitä arvioidaan kahdesti vuodessa. Verkostohankkeessa on oltava mukana edustaja vähintään viidestä COSTin jäsenmaasta. 
COSTiin sisältyvät seuraavat aihealueet:
Suomessa COSTin kautta tapahtuvaa yhteistyötä koordinoi TEKESin COST-toimisto.
Life on Other Planets

Life on Other Planets on Supergrassin vuonna 2002 julkaistu, neljäs studioalbumi. 
Albumi saavutti yhtyeen kotimaassa Isossa-Britanniassa listasijan 9. Vaikka sen kaupallinen menestys ei ollut yhtä suurta kuin yhtyeen edellinen albumi "Supergrass", oli kriitikoiden ja yleisön arviot albumia kohtaan enimmiltään positiivisia. Se on yhtyeen ensimmäinen julkaisu, jolla kosketinsoittaja Rob Coombes on virallinen jäsen. "Life on Other Planetsin" singlet ovat "Never Done Nothing Like That Before", "Grace", "Seen The Light" ja "Rush Hour Soul".
GCK Lions Eishockey

GCK Lions on sveitsiläinen jääkiekkoseura, joka pelaa maansa toiseksi korkeimmalla sarjatasolla Swiss Leaguessa. Se on ZSC Lionsin farmijoukkue.
Joukkue kaudella 2025–2026.
"Lähde: EliteProspects"
Valmennus &amp; Joukkueenjohto.
"Lähde: EliteProspects"
Historiaa.
Nimen historia.
Seura on perustettu 1932. GCZ (entinen nimi) pelasi vuosina 1945 ja 1946-1957 sekä 1963-1968 NLA:ssa (Sveitsin korkein jääkiekkoliiga). Sillä välin seura pelasi NLB:ssä. Vuonna 1965-66 tuli Grasshopperseista Sveitsin mestareita, joka on tähän mennessä seuran suurin saavutus.
1967 seura putosi jälleen NLB sarjaan ja 1971 jopa 1. liigaan. 1993 asti on GCK Lions pysynyt NLB:ssä. 2001 seura sai nykyisen nimensä GCK Lions (Grasshoppers Club Küsnacht Lions)ja kuuluu erittäin menestyksekkääseen ZLE-pyramidiin (Zürcher Eishockey Pyramide: ZSC Lions / GCK Lions ja on NLA seuran ZSC Lionsin farmijoukkue. GCK Lionsin pääseura, ZSC Lions on tehnyt yhteistyösopimuksen NHL joukkueen Toronto Maple Leafsin kanssa marraskuussa 2011, koskien pelaajien leiritystä, tarkkailua ja nuorten lahjakkuuksien kehittämistä.
Valmentajat.
Matti Alatalo on GCK Lionsin päävalmentaja kaudella 2011-12 sekä hänellä on sopimus 2012-13 asti. Varavalmentajana toimii Richi Novak. Kaudella 2011-12 GCK Lions oli runkosarjan viides ja kohtasi pudotuspeleissä NLB:n runkosarjan voittajan HC Lausannen.
Ikkeläjärvi

Ikkeläjärvi on kylä Kauhajoen koillisosassa lähellä Jalasjärven rajaa. Kylän asutus on keskittynyt Kyrönjoen valuma-alueen kolmanneksi suurimman järven, Ikkeläjärven ympärille. Järven rannalla on uimaranta, jossa grillikatos ja pukukopit. Ikkeläjärven kylän läpi kulkee tie Kauhajoen Aronkylästä Jalasjärvelle, valtatielle 3. Ikkeläjärven postinumero on 61880.
Kylässä on toiminut aikoinaan kyläkauppa. Vuoteen 1999 saakka kylässä toimi myös koulu. Lakkauttamisen jälkeen Ikkeläjärveltä alettiin käydä koulussa naapurikylä Sahankylän koulussa.
Kylässä toimii vuonna 1928 perustettu linja-autoyritys Veljekset Viitala. Yrityksellä on seitsemän linja-autoa, joilla ajetaan tilausajoja ja koulukyytejä.
HC Sierre

HC Sierre (virallisesti HC Sierre-Anniviers) on sveitsiläinen jääkiekkojoukkue Sierrestä. Joukkue pelaa maan toiseksi korkeimmalla sarjatasolla Swiss Leaguessa.
Joukkueessa on ollut suomalaisia valmentajia, Juhani Tamminen kolmena kautena vuosina 1988–1991 ja Heikki Leime kahtena kautena vuosina 2006–2008. HC Sierren suomalaisia pelaajia ovat olleet Jali Wahlsten (1988–1989), Teemu Aalto (2005–2006), Pasi Saarela (2005–2006), Tomi Pöllänen (2006–2007) ja Dennis Saikkonen (2011–2012).
Joukkue kaudella 2025–2026.
Valmennus &amp; Joukkueenjohto.
"Lähde: EliteProspects"
HC Thurgau

HC Thurgau on sveitsiläinen jääkiekkoseura, joka pelaa maansa toiseksi korkeimmalla sarjatasolla Swiss Leaguessa.
Joukkue kaudella 2025–2026.
"Lähde: EliteProspects"
Valmennus &amp; Joukkueenjohto.
"Lähde: EliteProspects"
Mamuju

Mamuju on Indonesian Länsi-Sulawesin maakunnan pääkaupunki. Kaupunki kuului aiemmin Etelä-Sulawesin maakuntaan. Mamujun väkiluku oli 47 154 vuonna 2003 sillä osa-alueella ("kecamatan"), jota seutu hallitsee.
Mamuju on melko hiljainen ja pieni kaupunki. Kaikkialla kaupungissa on yövartioasemia, joihin vanhemmat ja muut yhteisön jäsenet kokoontuvat pitämään huolta kaupungin järjestyksestä yöaikaan. Perinteisiä kulkuvälineitä ovat rikšat.
Oppivelvollisuus Mamujussa kestää 12-vuotiaaksi, ja ympäristön asukkaat tulevat Mamujuun jatkamaan koulunkäyntiä. Korkeampia opintoja jatketaan suurempiin kaupunkeihin kuten Makassariin.
Paikallisia maanviljelystuotteita ovat nangka (intianleipäpuun hedelmä), rambutan, durian, beras (riisi) ja pisang (banaani).
Kuten monin paikoin Länsi-Sulawesissa, Mamujussakin asukkaat ovat pääasiassa muslimeja, ja kaupungissa on useita moskeijoja, mutta myös kristillisiä kirkkoja. Buddhalaisten osuus on hyvin pieni, ja hindulaisuus on lähinnä adatin ja islaminom sekoitus.
Lausanne HC

Lausanne HC (LHC) on sveitsiläinen jääkiekkoseura Lausannesta. Joukkue pelaa Sveitsin pääsarjassa National Leaguessä. Seuran omistaa venäläinen Gregory Finger.
Joukkue kaudella 2025–2026.
Valmennus &amp; Joukkueenjohto.
"Lähde: EliteProspects"
Chuck Baldwin

Charles O. "Chuck" Baldwin (s. 3. toukokuuta 1952) on pastori ja Crossroad Baptist Church -kirkon perustaja Pensacolasta Floridasta. Hän oli perustuslain puolueen ehdokas Yhdysvaltain presidentinvaaleissa 2008. Sama puolue asetti hänet varapresidenttiehdokkaakseen vuoden 2004 presidentinvaalissa.
Baldwinin poliittiseen ohjelmaan kuuluu muun muassa abortin vastustaminen, kotiopetuksen kannattaminen sekä Raamatun kymmenen käskyn asettaminen esiin julkisissa rakennuksissa.
Hän vetää päivittäistä radio-ohjelmaa nimeltään "Chuck Baldwin Live" ja kirjoittaa kolumneja useisiin lehtiin.
Sveitsin naisten jääkiekkomaajoukkue

 
Sveitsin naisten jääkiekkomaajoukkue edustaa Sveitsiä kansainvälisissä naisten jääkiekko-otteluissa ja - turnauksissa, kuten maailmanmestaruuskilpailuissa. Joukkue toimii Sveitsin jääkiekkoliiton alaisuudessa. 
Sveitsillä oli vuonna 2017 noin 1 200 naisjääkiekkoilijaa. Vuonna 2022 maassa oli jo yli 2 000 rekisteröitynyttä naisjääkiekkoilijaa, vuoden 2025 alussa yli 2 800. Vuonna 2025 joukkue oli Kansainvälisen jääkiekkoliiton IIHF:n ylläpitämässä maailmanrankingissa 5. sijalla.
Vuodesta 2016 lähtien joukkueen päävalmentajana toimi Daniela Diaz. Nykyinen valmentaja on Colin Muller.
Kendari

Kendari on Indonesian Kaakkois-Sulawesin provinssin pääkaupunki. Kaupunki sijaitsee Kendarinlahden rannalla. Kendarin pinta-ala on 301 neliökilometriä, ja vuoden 2015 väestönlaskennan mukaan siellä asui 346 500 asukasta. Kaupungin asukkaista 30 prosenttia oli 0–14-vuotiaita ja kaksi prosenttia yli 64-vuotiaita.
Alfredo Campagner

Alfredo Campagner (11. lokakuuta 1920 – 15. lokakuuta 2016 Schio) oli italialainen yleisurheilija. Hänen päälajinsa oli korkeushyppy.
Campagner sijoittui Oslon EM-kilpailuissa 1946 korkeushypyssä kuudenneksi tuloksella 190 cm. Hän voitti miesten korkeushypyn Italian mestaruuden kahdeksan kertaa eli useammin kuin toistaiseksi kukaan muu. Hänen mestaruusvuotensa olivat 1940–1943, 1945–1947 sekä 1951. Italian korkeushyppyennätystä hän paransi neljästi: hän hyppäsi 193 cm vuonna 1939, 195 cm vuonna 1940, 196 cm vuonna 1941 sekä 198 cm Parmassa 14. kesäkuuta 1942. Viimeksi mainittu tulos säilyi Italian ennätyksenä 14 vuotta.
Manokwari

Manokwari on hallintokaupunki Indonesian maakunnassa Länsi-Papuassa Uuden-Guinean länsipäässä. Vuodesta 2003 se on ollut maakunnan pääkaupunki. Kaupungin väkiluku oli 63 211 vuonna 2003 sillä osa-alueella ("kecamatan"), jota seutu hallitsee.
Elisabetin kirkko (Hamina)

Elisabetin kirkko oli Haminassa sijainnut kirkkorakennus. Kirkko toimi Haminan ruotsin- ja saksankielisen väestön kirkkona.
Elisabetin kirkko rakennettiin tulipalossa tuhoutuneen Ulrika Eleonoran kirkon paikalle vuosina 1748–1751. Elisabetin kirkko vuorostaan tuhoutui Haminan palossa vuonna 1821 ja sen paikalle rakennettiin ortodoksinen Pietari-Paavalin kirkko vuonna 1837.
Mauro Barella

Mauro Barella (s. 12. joulukuuta 1956) on entinen italialainen yleisurheilija. Hänen päälajinsa oli seiväshyppy.
Barella sijoittui Los Angelesin 1984 olympialaisten seiväshypyssä kahdeksanneksi tuloksella 530 cm. Aiemmin saman vuoden heinäkuussa hän paransi Renato Dionisin 12 vuotta vanhaa Italian ennätystä hyppäämällä ensin Formiassa tuloksen 549 cm ja viisi päivää myöhemmin Roomassa tuloksen 550 cm. Sisäratojen EM-kilpailuissa 1982 Milanossa hän sijoittui seitsemänneksi tuloksella 540 cm.
Giacomo Crosa

Giacomo Crosa (s. 11. tammikuuta 1947) on entinen italialainen yleisurheilija. Hänen päälajinsa oli korkeushyppy.
Crosa hyppäsi toukokuussa 1968 Roomassa uuden Italian korkeushyppyennätyksen 212 cm. Saman vuoden lokakuussa Méxicon olympialaisten karsinnassa hän ensin sivusi ennätystään ja paransi sen sitten lukemiin 214 cm. Jälkimmäisen tuloksen hän hyppäsi myös loppukilpailussa ja sijoittui kuudenneksi. Hän oli kaikkien aikojen ensimmäinen olympialaisissa kahdeksan parhaan joukkoon yltänyt italialainen korkeushyppääjä.
Mel Winkler

Mel Winkler (23. lokakuuta 1941 – 11. kesäkuuta 2020) oli yhdysvaltalainen näyttelijä. Hänet tunnetaan ehkä parhaiten Aku Akun ääninäyttelijänä "Crash Bandicoot" -pelisarjassa.
Itäinen Nusa Tenggara

Itäinen Nusa Tenggara () on Indonesian provinssi. Se sijaitsee Pienillä Sundasaarilla ja kattaa saariston itäosan. Provinssi koostuu yli 550 saaresta. Suurimmat saaret ovat Flores, Sumba ja Timor. Timorin saaresta Indonesialle kuuluu saaren länsiosa ja saaren itäosassa on Itä-Timor.
Provinssin alueella asuu 4,6 miljoonaa ihmistä. Runsaslukuisimmat väestöryhmät ovat atonit, manggalait ja sumbalaiset.
Binghamton Senators

Binghamton Senators oli yhdysvaltalainen jääkiekkojoukkue joka pelasi AHL:ssä. Joukkue toimi Ottawa Senatorsin farmijoukkueena. Kotiottelunsa joukkue pelasi Broome County Veterans Memorial Arenalla, Binghamtonissa.
Historia.
Binghamton Senators tunnettiin aiemmin nimillä New Haven Nighthawks (1972–1992), New Haven Senators (1992–1993), Prince Edward Island Senators (1993-1996). 
Binghamtonissa aiemmin pelanneita joukkueita:
Seychellien pitkäkarva

Seychellien pitkäkarva on uusi itämainen kissarotu. Siitä on olemassa myös lyhytkarvainen versio, Seychellien lyhytkarva. Yhdessä näistä roduista käytetään nimeä "Seychellois".
Alkuperä.
Seychellois-rodun alkuperä on Englannissa. Ensimmäiset rodun edustajat kasvatettiin 1980-luvulla Pat Turnerin Scintilla-kissalassa. Turner yritti yhdistää naamion, valkolaikun ja itämaisen tyypin, ja käytti kantakissoina kahta valkolaikkupersialaista ja kahta siamilaista. Jotkut ovat väittäneet, että kyseessä olisi ollut vahinkoastuminen.
Yhdysvalloissa taas yhdistettiin samoihin aikoihin siamilaisia ja amerikkalaisia lyhytkarvoja, ja tuloksena saatiin ensimmäiset bicolor-itämaiset. Myöhemmin valkolaikkujen kasvatuksessa on Euroopassa käytetty myös cornish rex-kissoja.
Peittyvä naamiotekijä on säilynyt mukana siamilaiskissojen käytöstä johtuen, ja niinpä valkolaikkuitämaisten pentueisiin on syntynyt myös naamiollisia pentuja. Nykyinen seycellois on sekoitus tätä kaikkea, mutta eniten niitä saadaan valkolaikkuitämaisten pentuissa.
Ulkonäkö.
Seychellois on naamiollinen, valkolaikkuinen itämainen kissa, jonka silmät ovat siniset. Naamiollisuus tarkoittaa sitä, että kissan pointit (sukat, häntä, naamio ja korvat) ovat tummemmat kuin vartalo. Tyyppi ja hyväksytyt värit ovat samat kuin siamilaisella ja balineesilla.
Seychellien pitkäkarva on kuten siamilainen kahta seikkaa lukuun ottamatta: turkin pituus ja valkolaikut naamiovärityksen lisäksi. Sen turkki on silkkimäinen. Se on lyhyempi lyhyempi vartalolta, ja karvat ovat pidemmät kaulurissa, pöksyissä sekä hännässä.
Luonne.
Seychellien kissat ovat luonteeltaan vilkkaita, sosiaalisia ja hellyydenkipeitä; niinpä ne nauttivatkin sylissä kehräämisestä ja kodin askareisiin osallistumisesta.
Klymenos

Klymenos (, ) on kreikkalaisessa mytologiassa usean eri mieshahmon nimi.
Marco Schivo

Marco Schivo (s. 6. toukokuuta 1949) on entinen italialainen yleisurheilija. Hänen päälajinsa oli korkeushyppy.
Schivo sijoittui korkeushypyssä 15:nneksi Helsingin EM-kilpailuissa 1971 tuloksella 208 cm. Münchenin 1972 olympialaisissa hän sijoittui 17:nneksi tuloksella 210 cm.
Rochester Americans

Rochester Americans on yhdysvaltalainen jääkiekkojoukkue, joka pelaa AHL:ssä. Americansin kotiareena on Blue Cross Arena. Americans on voittanut AHL:n mestaruuden eli Calder Cupin kuusi kertaa. Joukkue toimii tällä hetkellä Buffalo Sabresin farmijoukkueena. 
Jäädytetyt numerot.
Americans on jäädyttänyt kaksi numeroa. Numeron kuusi seura jäädytti Red Armstrongin kuoleman johdosta vuonna 1974. Numeroa yhdeksän käyttivät viimeksi Dick Gamble ja Jody Gage.
Joukkue kaudella 2025–2026.
"(Tilanne 10. marraskuuta 2025)"
Valmennus &amp; Joukkueenjohto.
"Lähde: EliteProspects"
Ruotsin naisten jääkiekkomaajoukkue

 
 
Ruotsin naisten jääkiekkomaajoukkue (ruotsiksi "Damkronorna") edustaa Ruotsia kansainvälisissä naisten jääkiekon maaotteluissa ja turnauksissa, muun muassa maailmanmestaruuskilpailuissa. Joukkue toimii Ruotsin jääkiekkoliiton alaisuudessa.
Joukkueen parhaita saavutuksia ovat olympiakisojen hopeamitali vuodelta 2006, kaksi pronssimitalia maailmanmestaruuskilpailuista ja Euroopan-mestaruuskilpailujen kultamitali vuodelta 1996.
Ruotsilla oli vuonna 2017 yli 5 000 naiskiekkoilijaa. Vuonna 2022 maassa oli liki 8 000 rekisteröitynyttä naisjääkiekkoilijaa, vuonna 2024 yli 9 500. Vuonna 2025 heitä oli liki 11 000 ja joukkue oli Kansainvälisen jääkiekkoliiton IIHF:n ylläpitämässä maailmanrankingissa 7. sijalla.
Pyeonghangin olympialaiset vuonna 2018 olivat joukkueelle suuri pettymys, sillä joukkue jäi seitsemänneksi. Tiedotusvälineissä uutisoitiin paljon joukkueen sisäisistä ristiriidoista ja etenkin pelaajien tyytymättömyydestä päävalmentaja Leif Boorkiin. Hänet korvattiinkin Ylva Martinsenilla. Vuoden 2019 maailmanmestaruuskilpailuissa koettiin kuitenkin suuri yllätys, kun Ruotsin joukkue putosi ensimmäistä kertaa historiassaan maailmanmestaruuskilpailujen 1. divisioonaan. 
Elokuussa 2019 Ruotsin naisten jääkiekkomaajoukkue jäi pois Suomessa pelatusta neljän maan turnauksesta, koska joukkueen jäsenet olivat tyytymättömiä Ruotsin jääkiekkoliiton ja Olympiakomitean toimintaan. Pelaajat kokivat, ettei heitä arvostettu. Samasta syystä 43 ruotsalaista naisjääkiekkoilijaa boikotoi naisten jääkiekkomaajoukkuetta.
Ruotsi nostettiin vuoden 2022 maailmanmestaruuskilpailuihin 1. divisioonasta, koska Venäjän maajoukkue suljettiin kisoista Venäjän hyökättyä Ukrainaan. Vuoden 2023 maailmanmestaruuskisoissa Ruotsi hävisi erittäin niukasti Kanadalle. Ruotsi onnistui tekemään maalin Kanadaa vastaan ensi kerran sitten vuoden 2004 maailmanmestaruuskilpailuiden, kun se kavensi ottelun lukemiksi 2–1. Ruotsi tasoitti ottelun lukemiin 2–2 vain 9 sekuntia ennen varsinaisen peliajan päättymistä, mutta Kanada voitti ottelun lopulta jatkoajalla.
Nykyään joukkueen päävalmentajana toimii Ulf Lundberg.
Korrelaatti

Korrelaatti on sana, lauseke tai lause, johon pronomini viittaa.
Lauseita on korrelaattien kohdalla kahdenlaisia: korrelaatittomia lauseita ja sellaisia, joista korrelaatti löytyy. Esimerkkilauseiden korrelaatit on lihavoitu ja pronominit kursivoitu.
1. Ei korrelaattia:
2. Korrelaatti löytyy:
Mikko Talvitie

Mikko Talvitie (29. heinäkuuta 1945 Lapua – 17. maaliskuuta 2005 Vantaa) oli ilmailulaitoksen pääjohtaja vuodesta 1991 kuolemaansa saakka. Talvitie valmistui diplomi-insinööriksi Teknillisessä korkeakoulussa vuonna 1970. Liikenneministeriön tutkijana hän toimi vuosina 1971–1975, rakennusneuvoksena (1976–1984) ja apulaisosastopäällikkönä 1988–1991. Talvitie toimi ilmailuhallituksen suunnittelijana vuosina 1975–1976. Talvitie toimi myös vuosina 1983–1985 valtion liikelaitoskomitean pääsihteerinä sekä Tielaitoksen johtokunnan varapuheenjohtajana 1990–1991. Vuosina 1991–1998 hän toimi ilmatieteenlaitoksen johtokunnan puheenjohtajana. Hän kuului yhteiseurooppalaisen lennonjohto-organisaation Eurocontrolin neuvostoon vuosina 2002–2004. Sotilasarvoltaan hän oli luutnantti ja palkittu korkein suomalaisin kunniamerkein.
Mikko Talvitie kuoli maaliskuussa 2005 sattuneessa auto-onnettomuudessa 59-vuotiaana.
Tuulilasinpyyhin

Tuulilasinpyyhin on laite, jolla ajoneuvon tuulilasilta saadaan pyyhittyä kosteutta tai rajoitetusti muuta näkyvyyttä haittaavaa likaa. Autoissa pyyhintä on yleisimmin toteutettu tuulilasin alareunaan nivelöidyillä varsilla, joihin asennetut kumiset lastat eli pyyhkimensulat liukuvat lasin pinnalla kuivaten veden. Nykyään tuulilasinpyyhkimet toimivat sähköllä, aiemmin oli käytössä monia eri ratkaisuja. Pyyhintä aiheuttaa aikaa myöten väistämättä tuulilasin kulumista ja naarmuuntumista, jolloin näkyvyys heikkenee. Tämä johtuu ajoneuvojen nostattamasta tie- tai asfalttipölystä, joka kulkeutuu tuulilasille ja hankautuu pyyhittäessä lasia vasten. Haittaa voidaan jossain määrin vähentää käyttämällä riittävästi vettä tuulilasin pesuun. Tätä varten ajoneuvot on varustettu tuulilasinpesimellä eli kansanomaisesti "pissapojalla". Kuminen sulka on myös kuluva osa, joka tulee vaihtaa aika ajoin uuteen.
Autojen tuulilasinpyyhkimet toimivat yleensä useammalla eri nopeudella, ja normaalisti on käytössä myös niin sanottu tihkuasento, jolloin pyyhkäisyjen välillä on tauko, jonka pituus on useimmiten säädettävissä. Uudempaa tekniikkaa on sadetunnistin, joka havaitsee tuulilasille putoavan sadepisaran käynnistäen pyyhinnän automaattisesti.
Keksijä J. H. Apjohn kehitti vuonna 1903 pyyhkimen, jonka kaksi harjaa tekivät tuulilasilla pystysuoraa edestakaista liikettä. Mary Andersonin on sanottu keksineen Yhdysvalloissa vipuun perustuvan pyyhkimen, johon hän sai patentin vuonna 1903. Se kohtasi aluksi vastustusta, mutta siitä tuli yleinen kaikissa amerikkalaisissa autoissa vuoteen 1916 mennessä.
Jared Staal

Jared Staal (s. 21. elokuuta 1990 Thunder Bay, Kanada) on kanadalainen uransa lopettanut jääkiekkoilija. Hänen pelipaikkansa on oikea laitahyökkääjä.
Sudbury Wolves varasi Jared Staalin OHL:n vuoden 2006 varaustilaisuudessa 11. pelaajana. Hän siirtyi heti kaudeksi 2006–2007 Wolvesiin pelaamaan. Myös hänen veljensä Marc pelasi tuolloin seurassa.
Phoenix Coyotes varasi Staalin 49. pelaajana. Jared Staal on ainoa Staalin kiekkoilevista veljeksistä, joka ei ole tullut varatuksi NHL:n varaustilaisuuden ensimmäisellä kierroksella. 
Yksityiselämä.
Staal on sukutaustaltaan hollantilainen. Jared on kahden veljensä, Jordanin sekä Ericin kanssa päässyt pelaamaan samaan aikaan NHL-seura Carolina Hurricanesissa. Hänellä on veli Marc, joka pelaa Detroit Red Wingsissä. Jared on veljesnelikon nuorin.
Introducing... The Beatles

Introducing... The Beatles on The Beatlesin ensimmäinen Yhdysvalloissa julkaistu albumi, jonka ensimmäisen version julkaisi Vee-Jay Records 10. tammikuuta 1964. Albumin toinen versio, joka erosi hieman kappaleiltaan ensimmäisestä versiosta, julkaistiin tasan kuukausi myöhemmin.
Kaikki kappaleet ovat peräisin Isossa-Britanniassa ja muualla Euroopassa edellisvuonna julkaistulta albumilta "Please Please Me".
Vuoden 1964 loppuun mennessä albumia oli myyty yli 1,3 miljoonaa kappaletta. 
Kappaleet.
A-puoli
B-puoli
Angiolo Profeti

Angiolo Profeti (23. toukokuuta 1918 Castelfiorentino – 1981) oli italialainen yleisurheilija. Hänen päälajinsa oli kuulantyöntö.
Profeti saavutti Brysselin EM-kilpailuissa 1950 kuulantyönnössä hopeaa tuloksella 15,16 m. Hän hävisi Islannin Gunnar Husebylle yli 1,5 metrillä. Helsingin olympialaisissa 1952 Profeti sijoittui kuulantyönnössä 12:nneksi tuloksella 14,74 m.
Profeti voitti kuulantyönnössä Italian mestaruuden vuosina 1938–1942 sekä 1945–1954. Yksikään toinen kuulantyöntäjä ei ole yltänyt viiteentoista Italian mestaruuteen. Hän paransi Italian ennätystä ensimmäisen kerran heinäkuussa 1938 Bolognassa tehdessään tuloksen 14,38 m. Vuonna 1939 hän ylitti 15 metrin rajan tuloksellaan 15,37 m. Viimeisen seitsemästä Italian ennätyksestään hän työnsi Milanossa 8. kesäkuuta 1952, jolloin tulos oli 15,425 m.
Kiekonheiton Italian mestaruuden Profeti voitti vuonna 1940.